Video en foto's: Openingsgeleentheid van die 2016 Olimpiese Spele | Maroela Media
Die span van Suid-Afrika. Foto: AP Photo/Michael Sohn
Die 2016 Olimpiese Spele se opening sal nog lank onthou word vir kleur, verbeelding, passie en 'n diepgaande boodskap van hoop. Sowat 21 miljoen Amerikaanse dollar is op dié vier uur lange skouspel in Rio se Maracana-stadion bestee.
Die opening het begin met 'n video van twee minute wat wys watter integrale deel sport het in Rio se leefstyl. Die geleentheid het verder gefokus op die Amasone-streek, slawerny, klimaatsverandering en kontemporêre Brasilië.
Die atlete wat deelneem het almal 'n saadjie en 'n houer vol grond ontvang. Die meer as 11 000 saadjies sal in Radical Park by Rio se Deodoro Olimpiese-perseel geplant word. Die 207 verskillende soorte Brasiliaanse bome wat op dié manier geplant is, dui op die 207 deelnemende lande.
Die voormalige langafstandatleet Vanderlei Cordeiro de Lima het die eer gehad om 'n houer aan die brand te steek waarna dit in 'n hibriede kookpot ingehys is en die vlam tot stilstand gekom het voor 'n glinsterende beeld wat die son verteenwoordig.
Die 2016 Olimpiese Spele is die eerste spele wat deur 'n Suid-Amerikaanse land aangebied word en die tweede spele in Latyns-Amerika. Die medaljes op vanjaar se spele het 'n unieke vorm – die medaljes is dikker in die middel in vergelyking met die buiterande. 'n Totaal van 2 488 medaljes is vir vanjaar se Olimpiese Spele gemaak – 812 goud, 812 silwer en 864 brons.
Sewesrugby en gholf is twee van die sportsoorte wat vanjaar ingesluit is en nie deel was van die Spele in 2012 nie.
'n Rekord aantal spanne neem aan vanjaar se Spele deel – 208 spanne insluitend 'n paar nuwe spanne naamlik Kosovo, Suid-Soedan en 'n vlugtelingspan.
Nog foto's volg onderaan die video.
Die Suid-Afrikaanse span se kleredrag lyk afskuwelik. Nog leliker as die vorige jare. SA steek sleg af teenoor die ander lande. Wie ontwerp en maak hierdie klere? Skande.
Dis n Spele nie n modeparade! Wees trots op hul!
Stem dis nie geleendheid nie dis n verleendheid om in sweetpakke jou Land bekend te stel is pateties man. Kyk na die ander lande mooi broeke met baadjies dis hoe dit gedoen moet word. Seker omdat ons n derde wereld land is
China is alles behawe derde werelds.Hulle is die 2de grootste ekononie ter wereld ( binne 5 jaar die grootste). Hulle weermag val net agter Amerika.